English: The Cabinet also directed the law and interior ministries to implement red warrants against Sharifs sons, Hassan and Hussain, and former finance minister Ishaq Dar and bring them back to Pakistan as they were absconding criminals of the state.
Telugu: షరీఫ్ కుమారులు హస్సాన్, హుస్సేన్‌లతో పాటు మాజీ ఆర్ధిక మంత్రి ఇషాక్ దార్‌లపై రెడ్ వారెంట్లు జారీ చేయాలని న్యాయ, అంతర్గత వ్యవహారాల శాఖను కేబినెట్ ఆదేశించింది. వారంతా ‘‘దేశం నుంచి పరారైన నేరగాళ్లుగా’’ పేర్కొంటూ... అందరినీ పాకిస్తాన్ తీసుకొచ్చేలా చర్యలు తీసుకోవాలని సూచించింది. ఇప్పటికే నేషనల్ అకౌంటబులిటీ బ్యూరో దాఖలు చేసిన మూడు కేసుల్లో ఈ ముగ్గురూ నిందితులుగా ఉన్నారు. పాకిస్తాన్ అకౌంటబులి ప్రత్యేక కోర్టు వీరిని పరారీలో ఉన్నట్టు ప్రకటించింది. నవాజ్ షరీఫ్ కుటుంబం లండన్‌లో కొనుగోలు చేసిన ఈవెన్‌ఫీల్డ్ ఆస్తులపై వివరాలు ఇవ్వాలంటూ బ్రిటీష్ ప్రభుత్వాన్ని సంప్రదించాలని కూడా పాక్ కేబినెట్ నిర్ణయించింది.